Labdien, Studiju programmu direktori! (22.10.2021.)

Informēju, ka esmu aktualizējusi informāciju katras studiju programmas foruma kursā:

* nomainot foruma kursa nosaukumu uz jauno (aktuālo programmas nosaukumu pēc jaunākās akreditācijas datiem);
* noformējot katra foruma kursa “vispārējo ievada informāciju” pēc vienota šablona;
* pievienojot katrā forumā mazo informatīvo forumu, kurā gan studenti, gan SP direktors var veidot ierakstus un pievienot komentārus;
* esmu noņēmusi no foruma visus iepriekš pievienotos dalībniekus, kuri nav apmeklējuši forumu šī semestra laikā (lai tad, kad izsūtīšu jaunos uzaicinājumus, forumam pievienotos tikai aktīvie studenti).

Studiju programmu forumos kā dalībniekiem ir iespēja pievienoties visiem studentiem, kuri studē konkrētajā studiju programmā (no pirmā līdz pat trešajam kursam), kā arī konkrētās studiju programmas docētājiem (pēc nepieciešamības).

Forumu mērķis ir apvienot visus programmas studentus vienuviet, lai varētu ātri un ērti nodot noderīgu informāciju visiem studentiem.

Līdz šim studiju programmu direktori forumos ievietoja šāda veida informāciju:

* dažādi studentiem noderīgi nolikumi (piemēram, nolikums par patstāvīgo darbu noformēšanu);
* dažādas noderīgas veidlapas (piemēram, prakses līguma paraugs, vai kvalifikācijas darba tēmas iesnieguma paraugs);
* aktuālās nozares vakances;
* aktuālās sadarbības iestādes, kuras labprāt uzņem AK studentus praksē;
* informācija par gaidāmajām vies lekcijām;
* informācija par praksēm vai studiju darbu izstrādāšanu;
* informācija par dažādām nozares aktualitātēm vai resursiem u.tml.

Šobrīd programmu forumos ir tikai pamatinformācija. Ja uzskatāt, ka šis forumu formāts palīdzēs Jums kā programmu vadītājiem komunicēt ar studentiem un ļaus ievietot visiem noderīgu informāciju vienuviet, tad līdz oktobra beigām (31.10.21.) lūdzu aktualizējiet informāciju savas programmas forumā. Studiju programmas forums katram no programmu direktoriem ir pievienots Moodle sadaļas kreisajā pusē (tur kur visi pārējie kursi). Gadījumā, ja tas kaut kādu iemeslu dēļ nav pieejams vai tajā nav iespējams veikt rediģēšanu – dodiet man ziņu.

Oktobra beigās gaidīšu apstiprinājuma vēstules no tiem SP direktoriem, kuri vēlas izmantot kursu forumu opciju.

Novembra pirmajos datumos sūtīšu visiem studiju programmas studentiem saiti ar aicinājumu pievienoties forumam tikai tādā gadījumā, ja būšu saņēmusi apstiprinājuma vēstuli, ka vēlaties šo saziņas kanālu izmantot.